-Միշտ չէ, որ ձիեր եմ նկարում, դա պարզապես ինչ-որ փուլ է: Ձիերը առեղծվածային գեղեցկություն ունեն, որոնք հազար ու մի խորհրդանիշ են պարունակում: Ձին համարվում է հավատարմության խորհրդանիշը, չէ՞: Իսկ գնդերը... Իմ ամենահին հուշերը կլորներով են եղել: Նույնիսկ քայլելուց առաջ, մի քանի ամսական եղած ժամանակ հիշում եմ այդ գնդերը՝ գունավոր, կիսաթափանցիկ: Չգիտեմ, ինչո՞ւ էին այդպիսի պատկերներ գալիս աչքիս առաջ այդ հասակում: Մերոնք ասում են, որ շատ խելոք, լուռ երեխա եմ եղել, ոչ մեկին չեմ խանգարել, չեմ լացել, ուշադրություն չեմ պահանջել: Հիշում եմ, որ զբաղվում էի գունավոր գնդերով՝ կանաչ, կարմիր, ոսկեգույն, կիսամութ սենյակի մեջ, որովհետև քնելու ժամանակ էի պատկերացնում: Երևի դրանք մնացել են իմ մեջ մինչև հիմա: Կլորն ունիվերսալ բան է ինձ համար, ավելի ազդեցիկ, քան, օրինակ, քառակուսին: